Stjórnarandstaðan gerir athugasemdir við fjármálaáætlun ríkisstjórnarinnar. Kristrún Frostadóttir þingmaður Samfylkingarinnar segir hana ekki taka mið af þeirri miklu verðbólgu sem hagspá Hagstofunnar gerir ráð fyrir.
Okkur þykir þessi fjármálaáætlun ekki taka mið af þessum breytta veruleika sem blasir við mörgum einstaklingum, ungu fólki og tekjulágum. Helsta hættan er sú, ef að það er ekki brugðist við með sértækum aðgerðum núna sem er ekkert talað um í þessari fjármálaáætlun þá munum við sjá miklar kjarasamningshækkanir í haust sem mun þá smita yfir í meiri útgjöld ríkissjóðs síðar meir og draga þá úr sjálfbærni.
Kristrún segist hafa áhyggjur af 40 milljarða aðhaldskröfum sem séu óútfærðar á tímablinu. Það geti verið hátt í 170 milljarðar samkvæmt svartsýnum spám. Einnig hafi hún hnotið um húsnæðismálin.
Ef við skoðum stofnframlög sem hafa veirð svona fjárfestingarframlög í samstarfi við sveitarfélög til að styðja við ódyrt, óhagnaðardrifið húsnæði. Það er að dragast saman úr 3,8 milljörðum í 1,8 milljarð strax á fyrsta ári tímabilsisins. Það er bara mjög skýr stefnumótun sem sést þar.
Þorgerður Katrín Gunnarsdóttir formaður Viðreisnar segist hafa áhyggjur af skuldahalla ríkissjóðs.
Ríkissjóður fyrir covid var orðinn ósjálfbær og það hefur ekki tekist að vinda ofan af því. Í öðrulagi er þessi mikla verðbólga sem er vissulega í útlöndum en ekki síður heimatilbúin. Stjórnvöld eru enn frekar að ýta undir vandann með þennsluhvetjandi aðgerðum sem eru mjög íþyngjandi fyrir greiðslubyrgði almenninsg. og í þriðja lagi erum við að sjá fram á að vaxtaútgjöldin halda áfram að aukast og eru einn stærsti útgjaldaliður ríkissjóðs.

Þingmaður Samfylkingarinnar segir nýja fjármálaáætlun ekki taka mið af þeirri miklu verðbólgu sem hagspá Hagstofunnar gerir ráð fyrir . Það eigi eftir að leiða til mikilla kjarasamningshækkana launahækkana í haust. 